སྤྱི་ཟླ་༦པའི་ཚེས་༡༦ཉིན་ནས་ཉིན་གསུམ་རིང་སྐབས་དང་པོའི་ཀྲུང་གོའི་བོད་ལྗོངས་ལྷ་སམངའ་རིས་ཞང་ཞུང་རིག་གནས་རྒྱལ་སྤྱིའི་རིག་གཞུང་དཔྱད་གླེང་ཚོགས་འདུ་ལྷ་སར་འཚོགས་པ་དང་།པེ་ཅིན་དང་ཡུན་ནན།སི་ཁྲོན།མཚོ་སྔོན།ཀན་སུའུ།བོད་ལྗོངས་དང་ཕྱི་རྒྱལ་ནས་ཕེབས་པའི་མཁས་པ་དག་ལྷ་སར་འཛོམས་ནས།མཉམ་རུབ་ཀྱིས་ཞང་ཞུང་རིག་གནས་ཞིབ་འཇུག་དང་།སྲུང་སྐྱོབ།དར་སྤེལ་བཅས་ཀྱིས་གནའ་བོའི་ཤེས་རིག་གི་དཔལ་ཡོན་འདི་འཛམ་གླིང་སྐྱེ་བོ་ཀུན་ལ་སྔར་ལས་ཤེས་རྟོགས་ཐུབ་ཆེད་དམིགས་ནས་འཚོགས་པ་ཞིག་ཡིན་འདུག་ལ།རྒྱུན་རིང་ཞིང་འོད་སྟོང་ལྡན་པའི་གནའ་བོའི་ཞང་ཞུང་རིག་གནས་ཀྱི་ལོ་རྒྱུས་ལ་རྒྱུས་ལོན་དང་།ཐུན་མོང་མ་ཡིན་པའི་ཀྲུང་ཧྭ་རིག་གནས་ཀྱི་གཟི་ཉམས་བསྔོགས་འདོན་བྱས་པའང་ཡིན།ད་དུང་འཛམ་གླིང་སྐྱེ་བོ་ཀུན་ལ་ཡང་དག་པའི་ལོ་རྒྱུས་ཀྱི་ལྟ་བ་དང་།མི་རིགས་ཀྱི་ལྟ་བ།རིག་གནས་ཀྱི་ལྟ་བ་སོགས་སྣེ་སྟོན་བྱས་ཡོད།